recursal/SuperWikiNEXT-32B huggingface dataset:
**அனைத்தும் சாத்தியம் அருங்காட்சியகம்** என்பது தமிழ்நாட்டின், சென்னை, மெரீனா கடற்கரைக்கு எதிரே காமராசர் சாலையில் மாற்றுத் திறனாளிகளுக்கான மாநில ஆணையர் அலுவலக வளாகத்தில் அமைந்துள்ள ஒரு அருங்காட்சியகம் ஆகும். இது போன்ற அருங்காட்சியகம் தென்னிந்தியாவில் இங்குதான் முதன்முதலில் துவக்கப்பட்டுள்ளது. இந்த அருங்காட்சியகம் 6, சூன், 2022 அன்று துவக்கிவைக்கட்டது. இதை பார்வையற்றவர்களும், சக்கர நாற்காலியில் வருபவர்களும் தனித்து சுற்றிப்பார்க்கும் வகையில் வடிவமைக்கபட்டுள்ளது.

ஒரு கோடி ரூபாய் செலவில் உருவாக்கபட்டுள்ள இந்த அருங்காட்சியகத்தில் மாற்றுத்திறனாளிகளின் வாழ்வாதாரத்திற்கு தேவையான உபகரணங்கள், தொழில்நுட்ப வசதிகளுடன் கூடிய உதவிப் பொருட்கள் போன்றவை காட்சிப்படுத்தபட்டுள்ளன. அந்தப் பொருட்களை பயன்படுத்த, வாங்க தேவையான வழிகாட்டுதல்கள், செயல்முறை விளக்கங்களும் அளிக்கப்படுகின்றன. இங்கு மாற்றுத் திறனாளிகள் தடையற்ற சூழலில் வசிக்ககூடிய மாதிரி இல்லம் வடிவமைக்கப்பட்டுள்ளது. இந்த அருங்காட்சியகத்தில் மாற்றுத் திறனாளி இளைஞர்கள் பணியாற்றுகின்றனர். இங்கு இயன்முறை மருத்துவர், பேச்சுப் பயிற்சியாளர் போன்றோரும் பணியாற்றுகின்றனர்.

அருங்காட்சியகத்தின் முதல் தளத்தில் உணவகம் செய்பட்டுவருகிறது. அதில் குறைந்த அளவு ஆண்டிச பாதிப்பு உள்ளவர்கள் பணியாற்றுகின்றனர். அவர்களுக்கு அடுமனை நடத்துவதற்கு, உணவு தயாரிப்பதற்கு, பரிமாறுவதற்கு, வாடிக்கையாளர்களுடன் இயல்பாக உரையாடுவதல் போன்றவற்றிற்கு பயிற்சி அளிக்கப்படுகிறது. மேலும் அவர்களுக்கான வேலை வாய்ப்புகளும் வழங்கப்படுகின்றன.

மேற்கோள்கள்
-----------

1. ↑  "தென்னிந்தியாவில் முதன்முறை - முதல்வர் ஸ்டாலின் திறந்து வைத்த மாற்றுத் திறனாளிகள் அருங்காட்சியகத்தின் சிறப்பு அம்சங்கள்". *Hindu Tamil Thisai*. 2022-06-06. 2023-05-23 அன்று பார்க்கப்பட்டது.
2. ↑  குமார், ஸ்வேதா கண்ணன்,சந்தீப் (2023-01-14). ""மாற்றுத்திறனாளிகளும் தனித்து இயங்க முடியும்!"- அனைத்தும் சாத்தியம் அருங்காட்சியகத்துக்கு ஒரு விசிட்".. 2023-05-23 அன்று பார்க்கப்பட்டது. External link in `|website=` (உதவி)
3. ↑  "தலைநகரின் மியூசியம் கஃபே!". *Hindu Tamil Thisai*. 2023-04-25. 2023-05-23 அன்று பார்க்கப்பட்டது.
**ரெயின்வர்டியா இண்டிகா** (*Reinwardtia indica*), **மஞ்சள் ஆளி** அல்லது **பியோலி**, இமயமலையில் காணப்படும் லினேசி இனமாகும். இது மோனோடைபிக் இனத்தில் உள்ள ஒரே இனம் ***ரெயின்வர்டியா***.

விநியோகம்
---------

இந்த மலர் சீனாவிலும் வட இந்தியாவிலும் உள்ள இமயமலையில் இருந்து வருகிறது.

பயன்கள்
-------

பூக்களிலிருந்து தயாரிக்கப்படும் ஒரு மஞ்சள் சாயம் துணிகளுக்கு சாயமிடுவதற்கும் வண்ணப்பூச்சுகள் செய்வதற்கும் பயன்படுத்தப்படுகிறது.

கலாச்சாரம்
----------

பியோலி பல நாட்டுப்புறப் பாடல்களின் பொருள்.

கர்வாலி மக்கள் மற்றும் குமாவோனி மக்கள் நாட்டுப்புறக் கதைகளின்படி, பியோலி காட்டில் வாழ்ந்த ஒரு இளம் கன்னிப்பெண். அவள் விலங்குகளால் வளர்க்கப்பட்டாள.வேட்டையாடும் பயணத்தின் போது வழி தவறிய இளவரசனின் வடிவத்தில் அவளுடைய முதல் மனித தொடர்பு இருந்தது. அவள் அவனைப் பின்தொடர்ந்தாள். நிச்சயமாக அவன் அவளைக் காதலித்தான். தன்னை திருமணம் செய்து கொண்டு தன் அரண்மனைக்கு அழைத்துச் செல்லும்படி அவளை வற்புறுத்தினான். அவள் இளவரசனை நேசித்தாலும், இயற்கையான சூழல் இல்லாததால் அவள் வாட ஆரம்பித்தாள். யாராலும் அவளைக் குணப்படுத்த முடியவில்லை, இறுதியாக அவள் தாவரங்கள் மற்றும் விலங்கின நண்பர்களுக்காக அவள் இறந்தாள். அவளுடைய கடைசி ஆசை, அவள் தன் நண்பர்களிடையே அடக்கம் செய்யப்பட வேண்டும் என்பதுதான். இளவரசர் அவளை முதலில் சந்தித்த இடத்தில் அடக்கம் செய்ய அழைத்துச் சென்றார். சிறிது நேரம் கழித்து அந்த இடத்தில் ஒரு அழகான மஞ்சள் பூ வந்தது. இந்த மலர் அழகான இயற்கையை விரும்பும் பெல்லின் பெயரிடப்பட்டது.

வகைபிரித்தல்
------------

பின்வருபவை *ரெய்ன்வார்டியா இண்டிகா* என்பதன் வகைபிரித்தல் ஒத்த சொல்:

*ஆர். டெட்ராஜினா*, *ஆர். டிரிஜினா*, *லினம் டிரிஜினம்*, *லினம் சிகானோபம்*, *லினம் ரெபன்ஸ்*, *கிட்டேலோச்சரிஸ் ட்ரிஜினா*, *மேக்ரோலியம் ட்ரைஜினம்*

மேற்கோள்கள்
-----------

1. 1 2  "Reinwardtia indica Dumort". 2009-11-11 அன்று பார்க்கப்பட்டது.
2. ↑  Lalit Tiwari. "Dyes & Detergents: Traditional Himalayan Technology". History of Indian Science and Technology. 2009-10-04 அன்று பார்க்கப்பட்டது.
3. ↑  "China Checklist of Higher Plants". 2009-11-11 அன்று பார்க்கப்பட்டது. 
[*தொடர்பிழந்த இணைப்பு*]

* "டேல்ஸ் அண்ட் லெஜண்ட்ஸ் ஃப்ரம் இந்தியா" (பக்கம் 13) எழுதியது ஐரிஸ் மக்ஃபர்லேன் (1966)

* கடவுள்களின் புராணக்கதைகள்: உலகம் முழுவதும் உள்ள விசித்திரமான மற்றும் கவர்ச்சிகரமான கதைகள் (பக்கம் 33) நோரீன் ஷெல்லி (1976), ISBN 0-8448-1040-1

வெளி இணைப்புகள்
---------------

* ரெய்ன்வர்டியா ட்ரிஜினா (ராக்ஸ்பி.) பிளான்ச். *ஃப்ளோரா ஆஃப் பாகிஸ்தான்*
**ஒன்பதுல குரு**(Onbadhule Guru) இது 2013இல் வெளிவந்த தமிழ் நகைச்சுவைத் திரைப்படம் ஆகும். இதை பி. டி. செல்வகுமார் எழுதி ,இயக்கியுள்ளார். படத்தில் வினய், சத்யன் (தமிழ் நடிகர்), பிரேம்ஜி அமரன், அரவிந்து ஆகாசு மற்றும் ராய் லட்சுமி (நடிகை) ஆகியோர் நடித்துள்ளனர். ஐந்து நண்பர்கள் ஒன்றாகச் சேர்ந்து மேற்கொள்ளும் பயணத்தின்போது அவர்களுக்கு என்ன நடக்கிறது என்பதைப் பற்றி சொல்கிறது. இந்த படத்தின் தலைப்பு சோதிடத்தில் பயன்படுத்தப்படும் ஒரு கணிப்பைக் குறிக்கிறது.

கதைச்சுருக்கம்
--------------

குருவிற்கு திருமணம் நடைபெறவுள்ள நாளில் அவன் காணாமல் போக அவனது நண்பன் பில்லாவை (வினய்) மணமகள் அழைப்பதில் படம் தொடங்குகிறது. வாழ்க்கையில் பல்வேறு சிக்கல்களை கொண்டிருக்கும் பில்லா (வினய்), ரங்கா சத்யன் (தமிழ் நடிகர்) ,கோச்சடையான்(அரவிந்து ஆகாசு) ஆகியோர் நண்பர்களாய் உள்ளனர். அவர்கள் தங்களது திருமணத்தை மறைத்து வாழ நினைக்கிறார்கள். இதில் குருவையும் சேர்த்துகொண்டு பெங்களூருவிலுள்ள சார்லஸ் (பிரேம்ஜி அமரன்), வீட்டிற்குச் செல்கிறார்கள். அங்கே நடக்கும் ஒரு விருந்தில் சஞ்சனா(ராய் லட்சுமி (நடிகை))வை அவள் யாரென்று அறியாமலேயே சந்த்தித்து அனைவரும் தனித்தனியே அவளை காதலிக்க முயல்கின்றனர். இதற்குப் பிறகு அவர்களுக்கு என்ன நடந்தது, சஞ்சனா யார்?, குருவிற்கு திருமணம் நடைபெற்றது பற்றிய கதை தொடர்கிறது.

நடிகர்கள்
---------

* பில்லாவாக வினய்
* கோச்சடையானாக அரவிந்து ஆகாசு
* சார்லஸாக பிரேம்ஜி அமரன்
* ரங்காவாக சத்யன் (தமிழ் நடிகர்)
* குருவாக சாம்ஸ்
* சஞ்சனாவாக ராய் லட்சுமி (நடிகை)
* மந்த்ரா
* பல்ராம் நாயுடுவாக கே. எஸ். ரவிக்குமார்
* சண்முகசுந்தரம் (நடிகர்)
* மனோபாலா
* டி. பி. கஜேந்திரன்
* சீனிவாசன் (நடிகர்)
* பேரரசு (திரைப்பட இயக்குநர்)

தயாரிப்பு
---------

நகுல், சிவா, சந்தானம் , பிரேம்ஜி அமரன் மற்றும் பிரியாமணி ஆகியோரைக் கொண்டு 2012இல் தொடங்கப்பட்ட இப்படம் , பின்னர், வினய், சத்யன் (தமிழ் நடிகர்), பிரேம்ஜி அமரன், அரவிந்து ஆகாசு மற்றும் ராய் லட்சுமி (நடிகை) ஆகியோரது நடிப்பில் பி. டி. செல்வகுமாரின் அறிமுக இயக்கத்தில் வெளிவந்தது.

விமர்சனங்கள்
------------

பொதுவாக எதிமறையான விமர்சங்களையே இப்படம் எதி கொண்டாலும் நல்ல வசூலை ஈட்டியதாக படக்குழு தெரிவித்தது.

ஒலித்தொகுப்பு
-------------

இசையமைப்பாளர் கே. இசையமைக்க, பாடலாசிரியர்கள் நா. முத்துக்குமார், மதன் கார்க்கி ஆகியோர் பாடல்களை எழுதியுள்ளனர்.

மேற்கோள்கள்
-----------

1. ↑  "Boss Engira Baskaran continues to Onbathula Guru". Behindwoods. 17 October 2012. 18 October 2012 அன்று பார்க்கப்பட்டது.
2. ↑  "Shriya, Vinay to team up!". Times of India. 3 October 2012. 18 October 2012 அன்று பார்க்கப்பட்டது.
3. 1 2  "Review". Behindwoods. 11 March 2013 அன்று பார்க்கப்பட்டது.
4. ↑  "Vijay's friend to make debut as director". Behindwoods. 6 January 2012. 20 October 2012 அன்று பார்க்கப்பட்டது.
5. ↑
6. ↑
7. ↑  "காப்பகப்படுத்தப்பட்ட நகல்". 2017-02-27 அன்று மூலம் பரணிடப்பட்டது. 2019-01-26 அன்று பார்க்கப்பட்டது.
8. ↑
9. ↑  "'K' to compose music for 'Onbadhula Guru'". Sify. 29 September 2012. 22 ஜனவரி 2015 அன்று மூலம் பரணிடப்பட்டது. 18 October 2012 அன்று பார்க்கப்பட்டது. Unknown parameter `|=` ignored (உதவி)

வெளிப்புற இணைப்புகள்
--------------------

* இணையதள திரைப்பட தரவுத்தளத்தில் *ஒன்பதுல குரு (திரைப்படம்)*
**சுப்பிரமணிய இராமசந்திர ஐயர்** (*S. Ramachandra Iyer*)(பிறப்பு 1 அக்டோபர் 1901) என்பவர் இந்திய வழக்கறிஞர் மற்றும் தலைமை நீதிபதி ஆவார். இவர் சென்னை உயர் நீதிமன்றம் தலைமை நீதிபதியாக மே 10, 1961 முதல் நவம்பர் 1, 1964 பணியாற்றினார். 60 வயதில் கட்டாய ஓய்வு பெறுவதைத் தவிர்ப்பதற்காக ஐயர் தனது பிறந்த தேதியைப் பொய்யாக்கினார் என்பதற்கான ஆதாரங்களைச் சென்னை வழக்கறிஞர் வசந்தா பாய் கண்டறிந்தார். வசந்தா பாய் நீதிபதியின் பிறந்த இடத்திற்குச் சென்று அவரது உண்மையான வயதைக் காட்டும் அவரது அசல் பிறப்புப் பதிவேட்டைப் புகைப்படம் எடுத்தது வந்தார். ஆனால் ஐயர் தனக்கு 60 வயது ஆகவில்லை என்று மறுத்தார். நீதிபதியின் இளைய சகோதரர் சுப்பிரமணிய பாலகிருஷ்ணன் தனது 60வது பிறந்தநாளைக் கொண்டாட அழைப்பிதழ்களை அனுப்பியதை அடுத்து, இவரது வயது 60 வயதுக்குக் குறைவாகக் காட்டப்பட்டு மீண்டும் பெரும் சர்ச்சையானது. பாய் ஒரு மனுவைத் 1964ஆம் ஆண்டு நவம்பர் தாக்கல் செய்தார். அப்போதைய இந்தியத் தலைமை நீதிபதி பி. பி. கஜேந்திரகட்கர், இந்த வழக்கு நீதித்துறையைக் கலங்கப்படுத்தும் என்று கூறியதால் ஐயர் நவம்பர் 1 1964 அன்று பதவி விலகினார். மேலும் இந்த மனு இறுதியில் 1967-ல் தள்ளுபடி செய்யப்பட்டது.

மேற்கோள்கள்
-----------


1. ↑  "The Honourable Chief Justices". Madras High Court. 12 February 2012 அன்று மூலம் பரணிடப்பட்டது. 29 August 2014 அன்று பார்க்கப்பட்டது.
2. ↑  "Timing of Katju's allegations needs to be questioned". Rediff. 23 July 2014. 5 October 2015 அன்று பார்க்கப்பட்டது.
3. ↑  "Contempt Law and Human Rights". *தி இந்து*. 10 March 2001. 9 September 2021 அன்று பார்க்கப்பட்டது.
4. ↑  "The controversy over age... then and now". தி இந்து. 29 January 2012. 8 April 2015 அன்று பார்க்கப்பட்டது.
| பிராமி |
| --- |
| *பிராமி எழுத்துமுறையும் அதன் வழித்தோன்றல்களும்* |
| வடபிராமி
* குசான்
* தோச்சாரியம்
* மெய்தேய் மயேக்
* குப்தர்
	+ சாரதா
		- லாண்டா
			* பழைய காஷ்மீரி
			* குர்முகி
			* கோச்கி
			* குடவாடி
		- தக்ரி
			* டோக்ரி
			* சமேலி
	+ சித்தம்|சித்தம்
		- திபெத்தியம்
			* பக்ஸ்பா
				+ அங்குல் (பகுதி)
			* லெப்ச்சா
				+ லிம்பு
	+ நாகரி
		- தேவநாகரி
			* மோடி
		- நந்திநாகரி
		- குஜராத்தி
		- கைத்தி

* + - கிழக்கு நாகரி
			* அசாமியம்
			* வங்காளம்
			* அங்கா
		- திருத்தா
	+ நேபாளம்
		- புஜிமோல்
		- பிரச்சாலிய நேபாளம்
		- ரஞ்சனா
			* சோயொம்போ
 |
| தென் பிராமி
* தமிழ் பிராமி
	+ வட்டெழுத்து
		- கோலெழுத்து
* தமிழ்
* பல்லவ கிரந்தம்
	+ மலையாளம்
	+ துளு
	+ சிங்களம்
	+ திவேசு எழுத்து
	+ சௌராட்டிரம்
	+ கெமெர்
		- லாவோ
		- தாய்
	+ சாம்
	+ பழைய காவி
		- பாலி
		- ஜாவா
		- பேபயின்
		- பாட்டக்
		- புகிட்
		- அனுனோவோ
		- தக்பான்வா
		- சூடானியம்
		- லொன்டாரா
		- ரேஜாங்
	+ மோன்
		- பர்மியம்
		- ஒஜ்கோபாத்
		- தன்சங்யா
* கலிங்கம்
	+ ஒரியா
* பட்டிப்போரலு
	+ கடம்பா
	+ கன்னடம்
	+ தெலுங்கு
* தாய் லே
	+ புதிய தாய் லுவே
* அகோம்
 |
| * பா
* உ
* தொ
 |

**ரஞ்சனா எழுத்துமுறை** என்பது பிராமியில் இருந்து தோன்றிய ஒரு அபுகிடா எழுத்துமுறையாகும். இந்த எழுத்துமுறை நேபால் பாசா மொழியினை எழுத முதன்மையாக பயன்படுகிறது. மேலும் இது இந்தியா, திபெத், மங்கோலியா போன்ற பகுதிகளின் பௌத்த மந்திரங்களை எழுத பயன்படுகிறது.

பயன்பாடு
--------

ரஞ்சனா எழுத்துமுறை ஒரு பிராமிய எழுத்துமுறையாகும். இது தேவநாகரி எழுத்துமுறையோடு பல ஒற்றுமைகளைக்கொண்டது. இந்த எழுத்துமுறை மகாயான மற்றும் வஜ்ரயான பௌத்த மடங்களில் ஓம் மணி பத்மே ஹூம் போன்ற மந்திரங்களையும் பௌத்த சூத்திரங்களை எழுத பயன்படுத்தப்படுகிறது. பிரசலித் எழுத்துமுறை யுடன் இதுவும் நேபாள எழுத்துமுறைகளுள் ஒன்றாக கருதப்படுகிறது. 

பிக்‌ஷு ஆனந்தர் கி.பி 1215 ஆம் ஆண்டில் ஆரிய அஷ்டசஹஸ்ரிக பிரக்ஞாபாரமித சூத்திரத்தை ரஞ்சனா எழுத்துமுறையிலேயே எழுதினார்

சமீபத்திய முன்னேற்றம்
---------------------

இருபாதாம் நூற்றாண்டின் மத்தியில் கிட்டத்தட்ட பயன்படாத நிலைக்கு சென்ற இவ்வெழுத்துமுறை தற்காலத்தில் எழுச்சியை சந்தித்துக்கொண்டிருக்கிறது. நேபாளத்தில் உள்ள காத்மாண்டு மாநகராட்சி, லலித்பூர் துணை மாநகராட்சி, பக்தபூர் நகராட்சி போன்ற உள்ளாட்சி அமைப்புகள் இவ்வெழுத்துமுறையினை அறிவிப்பு பலகைகளிலும், பிற இடங்களிலும் பயன்படுத்தி வருகின்றன. மேலும் இந்த எழுத்துமுறையினை ஊக்கிவிக்கவும் அழிவில் இருந்து காப்பாற்றவும் பல பயிற்சி வகுப்புகள் நடத்தப்படுகின்றனர். இந்த எழுத்துமுறை நேபாள் பாசா இயக்கத்தினாரால் ஆதரவளிக்கப்பட்டு, செய்திதாள்கள் மற்றும் வலைத்தளங்களில் பயன்படுத்தப்படுகின்றன. 

நேபாள-ஜெர்மானிய திட்டம் ஒன்று ரஞ்சனா கையெழுத்துபிரதிகளை பாதுகாப்பத்தில் ஈடுபாடு காட்டுகின்ற்ன

ரஞ்சனா எழுத்துமுறையினை யூனிகோடில் சேர்ப்பதற்கான கோரிக்கையும் விடப்பட்டு அதற்கு வரைவறிக்கையும் தரப்பட்டுள்ளது

ரஞ்சனா எழுத்துமுறையில் எண்கள்

வெளி இணைப்புகள்
---------------

* ஆம்னிகிளாட்டில் ரஞ்சனா எழுத்துமுறை
* யூனிகோடில் ரஞ்சனாவை சேர்ப்பதற்கான கோரிக்கை
* ஜ்வஜலபாa
* ரஞ்சனா எழுத்துமுறை
**ஒன்பதாவது அலை** (*The Ninth Wave*) (உருசியம்: Девятый вал) எனும் ஓவியம் பெரும்பாலோனாரால் அறியப்பட்ட உருசிய கடல்-ஓவியரான (marine painter) இவான் ஐவாசோவ்ஸ்கியால் 1850இல் வரையப்பட்டதாகும்.

ஓவியம்
------

இவ்வோவியம் ஓர் இரவு நேரப் புயலுக்குப் பின் மரணத்தை எதிர்நோக்கியிருக்கும் மக்கள் தங்களைக் காத்துக் கொள்ள உடைந்த கப்பலிலிருந்து கடலில் குதிக்கும் காட்சியை விவரிக்கிறது.

இங்கு கடலுக்கு மிதமான நிறங்கள் பயன்படுத்தப்பட்டிருப்பது அது அச்சுறுத்தத் தக்கதாக இல்லை என்பதையும் உயிருக்குப் போராடுவோருக்கு வாழ ஒரு வாய்ப்பளிக்கும் விதமாகவும் இருப்பதை உணர்த்துகிறது.

இவ்வோவியம் "உருசியாவின் மிக அழகான ஓவியம்" என்றும் சில வேளைகளில் அழைக்கப்படுவதுண்டு.

பெயர்க் காரணம்
--------------

தமிழ் உருசியம் ஆகிய இரு தலைப்புகளுமே கடல்சார் மரபுப் பெயராகும். அதாவது, அலைகள் தொடர்ச்சியாக சிறிது சிறிதாகப் பெரிதாகி இறுதியாக மிகப் பெரிய ஒன்றாக உருவெடுக்கும். ஒன்பதாவது (அல்லது பத்தாவது) அலையில் அந்தத் தொடர் மீண்டும் தொடங்கும். இதைக் காரணமாகக் கொண்டே இவ்வோவியம் இப்பெயருடன் அழைக்கப்படுகிறது.

மேற்கோள்கள்
-----------

1. ↑  Ivan Aivazovsky: "The Ninth Wave" at theartwolf.com
2. ↑  Ninth Wave Theory at freaquewaves.blogspot.com
**அனைத்து சிற்றினங்கள் அறக்கட்டளை** (*All Species Foundation*) என்பது 2025ஆம் ஆண்டுக்குள் பூமியில் உள்ள அனைத்து உயிரினங்களையும் அவற்றின் அனைத்து சிற்றினங்கள் முன்முயற்சியின் மூலம் பட்டியலிடுவதை நோக்கமாகக் கொண்டுள்ளது. கெவின் கெல்லி, ஸ்டீவர்ட் பிராண்ட் மற்றும் ரியான் பெலன் ஆகியோரால் 2000ஆம் ஆண்டில் இந்த திட்டம் தொடங்கப்பட்டது. இதேபோன்ற பிற முயற்சிகளுடன், அனைத்து சிற்றினங்கள் அறக்கட்டளை வகைப்பாட்டியல் துறையை விரிவுபடுத்துதல், நவீனமயமாக்குதல் மற்றும் எண்ணிம மயமாக்குதல் ஆகியவற்றில் முக்கியமான படியாக ஊக்குவிக்கப்பட்டது. செலிங்கர் அறக்கட்டளையின் தாராள மானியத்துடன் அறக்கட்டளை தொடங்கப்பட்டது. ஆனால் தொடர்ந்து நிதியுதவி கிடைப்பதில் சிரமம் இருந்தது. 2007ஆம் ஆண்டு வரை, இந்த திட்டம் செயலில் இல்லை. உயிரி கலைக்களஞ்சியம் இதன் பணியைத் தொடர்ந்தது.

அனைத்து சிற்றினங்கள் அறக்கட்டளையானது சிற்றினங்களை வரையறுத்து அடையாளம் காணும் அணுகுமுறைக்கு சில விமர்சனங்களைப் பெற்றது. திறந்த கடிதம் ஒன்று சிற்றினங்கள் பிரச்சனை பற்றிய கவலையை வெளிப்படுத்தியது. ஒரு சிற்றினத்தைச் சரியாக வரையறுக்கும் வகைப்பாட்டியல் அடிப்படை பிரச்சினை அலசியது. இந்தக் கடிதம், இந்த அடிப்படைப் பிரச்சினையைத் தீர்க்க தவறினால், பாதுகாப்பு மற்றும் பல்லுயிர்ப் பாதுகாப்பிற்கான தரவுத்தளத்தைப் பயன்படுத்துவதைக் குறைத்து மதிப்பிடலாம் என்று வாதிட்டது.

மேலும் பார்க்கவும்
------------------

* வாழ்க்கை அட்டவணை
* உயிரி கலைக்களஞ்சியம்
* விக்கி இனங்கள்

மேற்கோள்கள்
-----------

1. ↑  "A Call for the Discovery of All Life-Forms on Earth". *All Species Foundation*. 2 February 2007 அன்று மூலம் பரணிடப்பட்டது. 28 July 2019 அன்று பார்க்கப்பட்டது.
2. 1 2  Kelly, Kevin. "Biography". *Kevin Kelly*. 2019-05-18 அன்று மூலம் பரணிடப்பட்டது. 28 July 2019 அன்று பார்க்கப்பட்டது.
3. ↑  Hitt, Jack (December 9, 2001). "THE YEAR IN IDEAS: A TO Z.; The All-Species Inventory". *The New York Times*. 28 July 2019 அன்று பார்க்கப்பட்டது.
4. ↑  Gewin, Virginia. "All living things, online". *Nature*. Springer Nature. 28 July 2019 அன்று பார்க்கப்பட்டது.
5. ↑  "History". *All Species Foundation*. 4 February 2007 அன்று மூலம் பரணிடப்பட்டது. 28 July 2019 அன்று பார்க்கப்பட்டது.
6. ↑  "Letter to the All Species Foundation" (PDF). 2019-07-28 அன்று மூலம் (PDF) பரணிடப்பட்டது.
**வீரக்கல் சௌடம்மன் கோயில்** தமிழ்நாட்டில் திண்டுக்கல் மாவட்டம், வீரக்கல் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினான்காம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சௌடம்மன் சன்னதியும், அ/மி. கணபதி, மீனாட்சி-சுந்தரேஸ்வரர் - பைரவர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது.அறங்காவலர் குழுத்தலைவர் அவர்களால் நிர்வகிக்கப் படுகின்றது.இத்திருக்கோவிலில் வீற்றிருக்கும் மூலவர் சௌடம்மன் சப்த மாதர்களுள் ஒருவரான சாமுண்டீஸ்வரியின் அம்சமாகும். இத்திருக்கோவிலின் தலவிருட்சம் பால மரமாகும்

பூசைகள்
-------

இக்கோயிலில் இரண்டு காலப் பூசைகள் நடக்கின்றன. புரட்டாசி மாதம் நவராத்திரி முக்கிய திருவிழாவாக நடைபெறுகிறது. மாசி மாதம் மகாசிவராத்திரி திருவிழாவாக நடைபெறுகிறது. பிரதி மாதம் பௌர்ணமி தினத்தன்று காலை 10.00 மணி முதல் நண்பகல் 12.00 மணி முடிய அனைத்து வகையான அபிக்ஷேகங்களும் செய்யப்பட்டு பூஜை நடைபெறுகிறது. அதனைத் தொடர்ந்து அன்னதானம் நடைபெறுகிறது.இத்திருக்கோவிலில் அருள்பாலிக்கும் மூலவர் ஸ்ரீசௌடம்மன் காஞ்சி காமகோடி மட பீடாதிபதிகள் ஸ்ரீஸ்ரீஸ்ரீவிஜயேந்திர சரஸ்வதி சுவாமிகள் அவர்களால் ஆராதனை செய்து பூஜிக்கப்பட்டதாகும்.அம்பாள் வடக்கு நோக்கி அமர்ந்து உக்ர தேவதையாக அருள்பாலிக்கிறாள்.இத்திருக்கோவில் காலை 6.00 மணி முதல் நண்பகல் 12.00 மணி வரையிலும்,மாலை 5.00 மணி முதல் 7.00 மணி வரையிலும் திறந்திருக்கும்.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மே தினப் பூங்கா** (May Day Park, Chennai) என்பது முன்பு **நேப்பியர் பூங்கா** என்று அழைக்கப்பட்ட, சென்னை சிந்தாதிரிப்பேட்டையில் அமைந்துள்ள ஒரு பூங்கா ஆகும்.  இந்தப் பூங்காவானது சிந்தாதிரிப் பேட்டையில், துணை மேயர் கபாலமூர்த்தி சாலையில் அமைந்துள்ளது. இது 14.5 ஏக்கர் நிலப்பரப்பைக் கொண்டது. 1950 ஆம் ஆண்டு செப்டம்பர் 13 ஆம் நாள் இப்பூங்கா உருவாக்கப்பட்டது. சென்னை மாநகராட்சி இப்பூங்காவை பராமரித்து வருகிறது. வருடத்தில் எல்லா நாட்களிலும் இப்பூங்கா திறந்துள்ளது.

வரலாறு
------

1869ஆம் ஆண்டு ஜனவரி 28 ஆம் நாள் சென்னை, மாநகராட்சியானது சிந்தாதிரிப்பேட்டை, மெசர் தொழுவம் அமைந்துள்ள இடத்தில், இப்பூங்காவை அமைக்க முன்மொழிந்தது.  இந்தக் கருத்துருவானது சென்னை மாநில அரசுக்கு 1869ம் ஆண்டு ஏப்ரல் 15 ஆம் நாள் அனுப்பப்பட்டது. இதனையடுத்து இந்த இடமானது இப்பூங்காவைக் அமைப்பதற்காக ஒதுக்கப்பட்டு, அனுமதியும் வழங்கப்பட்டது. அப்போதைய மெட்ராஸ் ஆளுநர் பிரான்சிஸ் நேப்பியர் அல்லது பத்தாவது லார்ட் நேப்பியர் என்பவர் பெயரால் முதலில் இப்பூங்கா *நேப்பியர் பூங்கா* என்று பெயரிடப்பட்டு, அப்போதைய வேளாண்துறை அமைச்சர் ஏ. பி. ஷெட்டி அவர்களால் 1950 ஆம் ஆண்டு செம்படம்பர் 13 ஆம் நாள் மக்களுக்காக திறந்து வைக்கப்பட்டது. உழைப்பாளர் தினத்தன்று இப்பூங்காவில் பொதுக் கூட்டங்களும், உழைப்பாளர் தினக் கொண்டாட்டங்கள் அணிவகுப்புகள் போன்றவை நடைபெறுகிறது. இப்பூங்கா இரண்டு பகுதிகளாகப் பிரிக்கப்பட்டுள்ளது. மட்டைப்பந்து கால்பந்து , கைப்பந்து மற்றும் பூப்பந்து போன்ற விளையாட்டுகளை விளையாடுவதற்கு ஏற்ற வசதிகள் இப்பூங்காவின் கிழக்கு மற்றும் மேற்குப் பகுதிகளில் உள்ளன.

சிம்சன் அன் கோ நிறுவனத்தினரால் இப்பூங்கா தத்தெடுக்கப்பட்டு பராமரிக்கப்படுகிறது.

மேற்கோள்கள்
-----------


1. ↑  Subburaj, V. (2008). *Tourist Guide to Chennai*. Sura Books. பக். 10. பன்னாட்டுத் தரப்புத்தக எண்:978-81-7478-040-9.
2. 1 2   *Report of the administration of the municipality of Madras for the year 1869*. H. Morgan. 1870. பக். 58–59.
3. ↑  Amirthalingam, M. "Parks of Chennai". *Envis Centre on Conservation of Ecological Heritage and Sacred Sites of India*. CPREEC. 3 ஏப்ரல் 2015 அன்று மூலம் பரணிடப்பட்டது. 4 Feb 2012 அன்று பார்க்கப்பட்டது.
**மேகன் தோனகுயே** *(Megan Donahue)* ஓர் அமெரிக்க வானியலாளர் ஆவார். இவர் பால்வெளிகளியும் பால்வெளிக் கொத்துகளையும் ஆய்வு செய்கிறார். இவர் இயற்பியல், வானியற்பியல் பேராசிரியரக மிச்சிகன் மாநில பல்கலைக்கழகத்தில் பணிபுரிகிறார். இவர் 2017-2018 கால இடைவெளியில் அமெரிக்க வானியல் கழகத்தின் தலைவரும் ஆவார்.

கல்வியும் வாழ்க்கைப்பணியும்
---------------------------

கல்வியும் வாழ்க்கைப்பணியும்
---------------------------

இவர் 1985 இல் மசாசூசட் தொழில்நுட்ப நிறுவனத்தில் இருந்து இயற்பியலில் இளவல் பட்டம் பெற்றார். இவர் 1990 இல் கொலராடோ பவுள்டர் பல்கலைக்கழகத்தில் இருந்து ஜே. மைக்கேல் சல், டி. சுடாக்கே ஆகியவர்களின் மேற்பார்வையில் வானியற்பியலில் தன் முனைவர் பட்டம் பெற்றார் .
இவர் கார்னிகி அறிவியல் நிறுவனத்தில் முதுமுனைவர் ஆய்வை முடித்த்தும் 1993 இல் இரண்டாம் முதுமுனைவர் ஆய்வுக்காக விண்வெளித் தொலைநோக்கி அறிவியல் நிறுவனத்தில் சேர்ந்தார். அங்கு பல நிலைகளில் பணியாற்றிவிட்டு 2003 இல் மிச்சிகன் மாநிலப் பல்கலைக்கழகப் புல உறுப்பினராகச் சேர்ந்தார்.

நூல்கள்
-------

இவர் பின்வரும் மூன்று பியர்சன் அண்டக் கண்ணோட்ட்த் தொடர்வரிசை வானியல் பாடநூல்களில் இணையாசிரியராக பங்கேற்றுள்ளார்:

*The Cosmic Perspective* (8th ed. 2016, இது இருதொகுதிகளாகவும் வெளிவந்துள்ளது),

*The Essential Cosmic Perspective* (7th ed. 2014),

*The Cosmic Perspective Fundamentals* (2nd ed. 2015).

தகைமைகளும் விருதுகளும்
----------------------

இவர் 1993 இல் வானியலில் சிறந்த ஆய்வுரைக்கான இராபர்ட் ஜே. டிரம்பிளர் விருதைப் பெற்றார்.
இவர் 2012 இல் அமெரிக்க அறிவியல் மேம்பாட்டுக்கான கழகத்தில் ஆய்வுறுப்பினரானார்; 2016 இல் அமெரிக்க இயற்பியல் கழகத்தின் ஆய்வுறுப்பினரானார்.

மேற்கோள்கள்
-----------

1. ↑  "MSU's Megan Donahue elected American Astronomical Society president", *MSU Today*, Michigan State University, February 21, 2017, 2017-10-06 அன்று பார்க்கப்பட்டது
2. 1 2  *Curriculum vitae*, 2017-10-06 அன்று பார்க்கப்பட்டது
3. ↑  *Books by Megan Donahue*, 2017-10-06 அன்று பார்க்கப்பட்டது
4. ↑  *Past Recipients of the Robert J. Trumpler Award*, Astronomical Society of the Pacific, 2017-10-06 அன்று பார்க்கப்பட்டது

வெளி இணைப்புகள்
---------------

* Home page
**உட்செலுத்தலுக்கான** நீர் (Water for injection, WFI) என்பது மாசு இல்லாத கூடுதல் உயர் தரமான நீர் ஆகும். ஊசி மூலம் வழங்கப்படும் கரைசல்களை உருவாக்க ஒரு நுண்ணுயிரற்ற வடிவம் பயன்படுத்தப்படுகிறது. இத்தகைய பயன்பாட்டிற்கு முன், ஐசோடோனிக் அதிகமாகவோ அல்லது குறைவாகவோ உள்ள கரைசல்களை செய்ய மற்ற பொருட்களை பொதுவாக சேர்க்க வேண்டும். இது ஊசி மூலம் ஒரு நரம்பு, தசை அல்லது தோலின் கீழ் கொடுக்கப்படலாம். நுண்ணுயிர்களுடன் கூடிய நீரானது உற்பத்தி செயற்பாட்டின் பொழுது பின்னர் நிகழும் கிருமியழித்தல் மூலம் உற்பத்தியில் பயன்படுத்தப்படலாம்.

அதிகமாகவோ அல்லது குறைவாகவோ ஐசோடோனிக் செய்யாமலுள்ள கரைசலை ஊசி மூலம் ஒரு நரம்புக்குள் செலுத்தப்படுவதால், இது சிவப்பு இரத்த அணுக்களில் முறிவினை ஏற்படுத்தலாம். இது சிறுநீரக பிரச்சினைகளை ஏற்படுத்தும். அதிகப்படியான அளவு திரவ சுமையை ஏற்படத்தக்கூடும். உட்செலுத்தலுக்கான நீர் பொதுவாக வடிகட்டுதல் அல்லது தலைகீழ் சவ்வூடுபரவல் மூலம் தயாரிக்கப்படுகிறது. இது 100மில்லி தண்ணீரில் ஒரு மி.கி.க்கு குறைவான தனிமங்களை கொண்டிருக்க வேண்டும். பாக்டீரியா வளர்ச்சியை நிறுத்தும் காரகிகளுடான வடிவங்களும் கிடைக்கின்றன.

இது உலக சுகாதார அமைப்பின் அத்தியாவசிய மருந்துகளின் பட்டியலில் உள்ளது, இது ஒரு சுகாதார அமைப்பில் தேவைப்படும் மிகவும் பயனுள்ள மற்றும் பாதுகாப்பான மருந்து ஆகும். உட்செலுத்தலுக்கான நீர் நேரடியாகவே கடைகளில் மருந்து சீட்டு இன்றி கிடைக்கிறது. வளரும் நாடுகளில் 10மில்லி குப்பிக்கான மொத்த விலை 0.03–0.15 அமெரிக்க டாலர்கள் ஆகும். ஐக்கிய இராச்சியத்தில் தே.ம.சே. நிலையத்தில் இந்த தொகை 0.25 முதல் 1.40 பவுண்டுகள் வரை செலவாகும்.

மற்ற பெயர்கள்
-------------

Aqua ad iniectabilia or aqua ad injectionem

குறிப்புகள்
-----------

1. ↑  "<1232> Water for Pharmaceutical Purposes" (PDF). 11 March 2015 அன்று மூலம் (PDF) பரணிடப்பட்டது. 14 January 2017 அன்று பார்க்கப்பட்டது. Unknown parameter `|=` ignored (உதவி)
2. ↑   *WHO Model Formulary 2008*. பக். 493. Archived from the original on 13 December 2016.. பார்த்த நாள்: 8 January 2017.
3. 1 2 3 4  "Sterile Water for Injection - FDA prescribing information, side effects and uses". 18 January 2017 அன்று மூலம் பரணிடப்பட்டது. 14 January 2017 அன்று பார்க்கப்பட்டது.
4. 1 2  "Water for Injection - FDA prescribing information, side effects and uses". Archived from the original on 16 ஜூலை 2017. 14 January 2017 அன்று பார்க்கப்பட்டது.CS1 maint: unfit url (link)
5. 1 2 3 4   *Theory and Practice of Contemporary Pharmaceutics*. பக். 396. Archived from the original on 2017-01-16. .
6. ↑  "WHO Model List of Essential Medicines (19th List)" (PDF). *World Health Organization*. April 2015. 13 December 2016 அன்று மூலம் (PDF) பரணிடப்பட்டது. 8 December 2016 அன்று பார்க்கப்பட்டது.
7. ↑  "Water for Injection". *International Drug Price Indicator Guide*. 8 December 2016 அன்று பார்க்கப்பட்டது.
8. ↑   *British national formulary : BNF 69*. 2015.

வெளி இணைப்புகள்
---------------

* Inspection Technical Guides Water for Pharmaceutical Use
* Guideline on the quality of water for pharmaceutical use (EMA, European Medicines Agency)

* மருத்துவம் வலைவாசல்
**உட்காவும், வெளிக்காவும் நரம்புகளைக் காட்டும் படம்**
**உட்காவும் நரம்புகள்** (ஆங்கிலம் : **Afferent nerves**) இவை உணர்வு நரம்புகள் (ஆங்கிலம் : **Sensory nerves**) அல்லது வாங்கி நரம்புகள் (ஆங்கிலம் : **Receptor nerves**) எனவும் அழைக்கப்படும். இவையே உணர்வு உறுப்புக்களில் இருக்கும் உணர்வு நரம்பணுக்களிலிருந்து (ஆங்கிலம் : **Sensory neurons**) கணத்தாக்கங்களை மைய நரம்புத் தொகுதியை நோக்கிக் கடத்தும் நரம்புகள் ஆகும். எடுத்துக் காட்டாக உணர்வு உறுப்பான தோலில் இருந்து தொடுதல் என்னும் உணர்வுக்கான கணத்தாக்கத்தை மைய நரம்புத் தொகுதிக்குக் கடத்தும்.

உட்காவும் நரம்பு அமைத்துள்ள புற நரம்பு மண்டலம் மற்றும் மைய நரம்பு மண்டலம் ஆகியவற்றில் சிறிது மாறுபட்ட சொல்லால் அழைக்கப்படுகிறது. அவை முறையே உட்காவும் நரம்பிழை, உணர்வு நரம்பிழை வழித்தடம் (ஆங்கிலம்:**Sensory track** or **Afferent track**) ஆகும்.

அமைப்பு
-------

**நரம்பமைவு- இயக்கு மற்றும் உணர்வு நரம்பு மண்டலம்**
தோல் மற்றும் உடலுறுப்புகளில் உள்ள உணர்வு வாங்கி (ஆங்கிலம்:**Sensory receptor**) மூலம் பெறப்பட்ட தொடுதல், நுகர்தல், ஒலி, ஒளி, வலி, வெப்பம், குளிர்ச்சி, அதிர்வு போன்ற பலவித உந்தல்களினால் தூண்டப்பட்ட உணர்வுகளை முன் உணர்வு நரம்பணு திறலுக்கு (ஆங்கிலம்:**Dorsal root ganglion**) எடுத்து செல்கிறது இது முதல் நிலை நரம்பு (ஆங்கிலம்:**First order neuron**) ஆகும். பின் இது முள்ளந்தண்டு பகுதியில் உள்ள உணர்வு நரம்பணுவுடன் இணைக்கப்படுகிறது. பிறகு மூளையின் கீழ் புறணி பகுதியில் உள்ள உணர்வு நரம்பணுவுடன் இணைக்கப்படுகிறது. இந்த நரம்பிழை இரண்டாம் நிலை நரம்பு (ஆங்கிலம்:**Second order neuron**) என அழைக்கப்படுகிறது. இதன் பின் இங்கிருந்து நரம்பிழைகள் பெரு மூளையின் புறணியில் உள்ள உணர்வு நரம்பணுவுடன் இணைக்கப்படுகிறது. இது மூன்றாம் நிலை நரம்பணு என வழங்கப்படுகிறது.(ஆங்கிலம்:**Third order neuron**)

மேற்கோள்கள்
-----------


1. ↑  Mader S. S. (2000): Human biology. McGraw-Hill, New York, ISBN 0-07-290584-0; ISBN 0-07-117940-2.
2. ↑  Hall J. E. Guyton A. C. (2006): Textbook of medical physiology, 11th edition. Elsevier Saunders, St. Louis, Mo, ISBN 0-7216-0240-1.
3. ↑  Warrell D. A. Cox T. M. Firth J. D. (2010): The Oxford Textbook of Medicine பரணிடப்பட்டது 2012-03-21 at the வந்தவழி இயந்திரம் (5th ed.). Oxford University Press
திருவிதாங்கூர் நாடு
-------------------

திருவிதாங்கூர் நாடு இந்தியாவின் கேரள மாநிலத்தின் தென் பகுதிகளையும், தமிழ் நாட்டின் கன்னியாகுமரி மாவட்டத்தையும் உள்ளடக்கியது. திருவிதாங்கூர் நாடு, திருவனந்தபுரத்தை தலைநகராக கொண்டும், வெள்ளி நிறத்தில் வலம்புரிச் சங்கு பொரித்த செந்நிறக் கொடியைக் கொண்டும் ஆட்சி நடத்தப்பட்டது.

தோள் சீலைக்கு வரி
-----------------

தோள் சீலைக்கு வரி விதிக்கும் வழக்கம் 19-ம் நூற்றாண்டிலும் கடைபிடிக்கப்பட்டு வந்தது. ஈழவர்கள் அதிகமாக வாழ்ந்த கேரளாவில் திருவாங்கூர் அரசன், ஈழவ பெண்கள் மார்பை மறைக்க வரி விதித்து வந்தான். திருவாங்கூர் அரசு கூறியது யாதெனில் "மார்பை மறைக்க விரும்பும் ஈழவ பெண்கள், கட்ட வேண்டிய வரி, தோள் சீலை வரி. மறைக்க விரும்பவில்லையென்றால் வரி கிடையாது".

நாஞ்செலியின் வீரஉணர்வு
----------------------

திருவிதாங்கூர் அரசுக்கு உட்பட்ட பகுதியில் சேர்தலா என்ற இடத்தில் ஒரு சிற்றுரில் 30 வயதுடைய நாஞ்செலி வசித்து வந்தார். அவர் "எனது மானத்தை காப்பது எனது உரிமை" என்றார். இந்த கொடுமையான வரி விதிப்பை எதிர்த்து கடுமையாக போராடிக் கொண்டிருந்தார். திருவிதாங்கூர் அரசுக்கு வரி செலுத்தவும் மறுத்துவிட்டார்.

ஆனால் இன்று வரை இவருக்கு எந்த பகுதியிலும் நினைவு சிலை அமைக்கப்படவில்லை என்பது குறிப்பிடத்தக்கது.

சாதியின் பெயரால் அடிமைப்படுத்தும் நிலை மாற வேண்டும். மானம் என்பது அனைவருக்கும் உண்டு என்பதை மனித குலம் அறிய வேண்டும். சமுக நலனுக்காக தன் உயிரிரையே தியாகம் செய்யும் இத்தகைய இலட்சிய பேராளிகளை சமுகம் நினைவில் வைத்துக் கொள்ள வேண்டும்.

மேற்கோள்கள்
-----------

1. ↑  நெல்லை விவேகானந்தா எழுதிய தோள் சீலைப் போராட்டம்
2. ↑  "தோளுக்கு சீலை போராட்டம் ஒரு பார்வை".
3. ↑  cite book | title=ஒரு மறைக்கப்பட்ட வரலாறு | publisher=நளதம் , ஈஸ்வர பாக்கியம் | author=ஜாய் ஞானதாசன் | year=2016 | pages=39-43
நுழைவாயில் வளைவு
**சுப்பிரமணிய சுவாமி கோயில்** தமிழ்நாட்டில் நாகப்பட்டினம் மாவட்டத்தில் எட்டுக்குடி என்னும் ஊரில் அமைந்துள்ள முருகன் கோயிலாகும்.

அமைவிடம்
--------

இக்கோயில் திருவாரூர்-வேதாரண்யம் பேருந்து வழித்தடத்தில் திருவாரூரில் இருந்து சுமார் 25 கி.மீ. தொலைவில் உள்ளது. நாகப்பட்டினம்-திருத்துறைப்பூண்டி சாலையில் சீராவட்டம் பாலம் என்ற இடத்தில் இறங்கி எட்டுக்குடி செல்லும் பாதையில் சுமார் 2 கி.மீ. சென்றும் இத்தலத்தை அடையலாம்.

சன்னதிகள்
---------

இக்கோயிலில் கணபதி, ஜுரதேவர், சீனிவாச சௌந்திரராஜப்பெருமாள், ஆஞ்சநேயர், மனோன்மணி அம்மை, அய்யப்பன், மகாலட்சுமி, நவக்கிரகங்கள், சனி பகவான், பைரவர் ஆகியோருக்கான சன்னதிகள் உள்ளன. வான்மீகர் என்ற சித்தர் இங்கு சமாதியானதாகக் கூறுவர். மூலவர் கருவறையில் முருகன், வள்ளி தெய்வானையுடன் மயில்மீது அமர்ந்துள்ளார். மூலவர் அமர்ந்துள்ள மயில் சிற்பத்திற்கு ஆதாரமாக தரையின்மீதுள்ள அதன் இரு கால்கள் உள்ளன.  முருகன் சன்னதிக்கு வலது புறத்தில் லிங்கத்திருமேனியை கருவறையில் கொண்ட சௌந்தரேசுவரர் சன்னதியும், இடது புறத்தில் இறைவி ஆனந்தவல்லி அம்மன் சன்னதியும் உள்ளன. கோயிலின் முன்பாக கோயில் குளம் உள்ளது.

விழாக்கள்
---------

இக்கோயிலில் சஷ்டி விரதத்தையும், கவுரி விரதத்தையும் ஒன்றுசேர கடைபிடிப்பது சிறப்பாகக் கருதப்படுகிறது. சித்ரா பௌர்ணமி, கந்த சஷ்டி, வைகாசியில் நாளும் ஒரு விழா, கார்த்திகை மாதத்தில் சிறப்பு பூசை உள்ளிட்டவை கொண்டாடப்படுகின்றன.

நடை நேரம்
---------

இக்கோயில் காலை 4.30 முதல் நடுப்பகல் 12.00 மணி வரையும், மாலை 4.30 மணி முதல் இரவு 8.30 மணி வரையிலும் வழிபாட்டிற்காகத் திறந்திருக்கும்.

மேற்கோள்கள்
-----------

1. ↑  திருக்கோயில், இந்து சமய அறநிலையத் துறை, தமிழ்நாடு அரசு
2. ↑  ஈசனைத்தேடி, எட்டுக்குடி முருகன் திருக்கோயில்
3. 1 2 3  அருள்மிகு எட்டுக்குடி முருகன் திருக்கோயில், தினமலர் கோயில்கள்

வெளியிணைப்புகள்
---------------

* 800 ஆண்டுகள் பழமை வாய்ந்த எட்டுக்கு முருகன், கோபுர தரிசனம், எட்டுக்குடி, 19 ஆகஸ்டு 2020
* அருள்மிகு சுப்பிரமணிய சுவாமி திருக்கோவில், எட்டுக்குடி - 610 212, இணையதளம்

புகைப்படத்தொகுப்பு
------------------

* கொடி மரம்கொடி மரம்
* மூலவர் விமானம்மூலவர் விமானம்
* கோயில் குளம்கோயில் குளம்
* நுழைவாயில்நுழைவாயில்
* சௌந்திரேஸ்வரர் சன்னதி நுழைவாயில்சௌந்திரேஸ்வரர் சன்னதி நுழைவாயில்
* சௌந்திரேஸ்வரர் விமானம்சௌந்திரேஸ்வரர் விமானம்
கணினியியலில், **மொழிமாற்றி** (*interpreter*) என்பது ஒரு நிரல் மொழியில் எழுதப்பட்டுள்ள கட்டளைகளை *நிறைவேற்றும்* செய்நிரல் ஆகும். மொழிமாற்றிகள் பொதுவாக கீழ்காணும் செய்முறைகளில் ஒன்றின்படி செயல்படுகின்றன: 

1. மூலநிரலை நேரடியாக நிறைவேற்றுதல்
2. மூல நிரலை வேறு திறன்மிகு *இடைப்பட்ட நிரலாக* மாற்றி உடனடியாக செயற்படுத்துதல்
3. மொழிமாற்றி அமைப்பின் அங்கமான ஓர் நிரல்மொழிமாற்றியால் முன்னரே தொகுக்கப்பட்டு சேமிக்கப்பட்டுள்ள நிரலை வெளிப்பட செயற்படுத்துதல்[1]

முதல் வகைக்கான காட்டுகளாக லிஸ்ப், *டார்ட்மவுத் பேசிக்*கின் துவக்கநிலை பதிப்புகளைக் கூறலாம். இரண்டாம் வகையில் பெர்ள், பைத்தான், மேட்லேப், ரூபி போன்றன அடங்கும். மூன்றாம் வகைக்கு *கலிபோர்னியா பல்கலைக்கழக சான்டியோகோ பிரிவு பாசுகல்* (UCSD Pascal) எடுத்துக்காட்டாகும். மூல நிரல்கள் முன்னதாகவே தொகுக்கப்பட்டு இயந்திர சார்பற்ற நிரலாக சேமிக்கப்படுகின்றன. இவை இயக்குநேரத்தில் இணைக்கப்பட்டு மொழிமாற்றியால் அல்லது நிரல்மொழிமாற்றியால் (அவ்வப்போதைய தொகுப்பு அமைப்புகளில், JIT) செயற்படுத்தப்படுகின்றன. இசுமால்டாக் போன்ற சில அமைப்புகளில், பேசிக், ஜாவா மற்றும் சிலவும் கலந்து பயன்படுத்தப்படுகின்றன. 

நிரல் மொழிகளை செயற்படுத்த பயன்படுத்தப்படும் இரு வழிமுறைகளாக மொழி மாற்றிகளும் நிரல்மொழிமாற்றிகளும் இருந்தாலும் இவை ஒன்றுக்கொன்று மாற்றாகப் பயன்படுத்தப்படுபவை அல்ல. பெரும்பாலான மொழி மாற்றிகள் நிரல்மொழிமாற்றிகளின் செயல்களையும் நிகழ்த்துகின்றன.

குறிப்புகள்
-----------

1. ↑  *இவ்வகையில், மையச் செயற்பகுதி கூட இயந்திர கட்டளைகளுக்கான ஓர் மொழிமாற்றியே.*

வெளி இணைப்புகள்
---------------

* IBM Card Interpreters page at Columbia University
* Theoretical Foundations For Practical 'Totally Functional Programming' (Chapter 7 especially) Doctoral dissertation tackling the problem of formalising what is an interpreter
* Short animation explaining the key conceptual difference between interpreters and compilers
**சுப்பண்ணா ஆர். எகுண்டி** (Subbanna R. Ekkundi) (1923-1995) இவர் சாகித்ய அகாடமி விருது, தேசிய நல்லாசிரியர் விருது மற்றும் சோவியத் ஒன்றிய விருதைப் பெற்ற்றுள்ளார்.

ஆரம்பக் கல்வி
-------------

ஏகுண்டி 1923 ஆம் ஆண்டில் ஆவேரி மாவட்டத்தில் இரானேபென்னூரில் பிறந்தார். இவரது தந்தை இரங்கநாத் மற்றும் தாய் இராஜக்கா. சாங்லியில் உள்ள வில்லிங்டன் கல்லூரியில் இலக்கிய மாணவர். வில்லிங்டனில், வி.கே.கோகக் மற்றும் ஆர்.எஸ்.முகலி ஆகியோர் ஏக்குண்டியின் பேராசிரியர்களாக இருந்தனர். கனஅள்ளியைச் சேர்ந்த ஏகுண்டி மற்றும் கங்காதர் வி சித்தல் ஆகியோர் வில்லிங்டனில் வகுப்பு தோழர்களாக இருந்தனர். 1944 ஆம் ஆண்டில், இளங்கலை இலக்கியத்தில் பட்டம் பெற்ற பிறகு சுப்பண்ணா ஏகுண்டி, பாங்கிகோட்லாவின் ஆனந்தாசரமம் உயர்நிலைப் பள்ளியில் ஆசிரியராகச் சேர்ந்து 1977 ஆம் ஆண்டில் அந்த நிறுவனத்தின் தலைமை ஆசிரியராக ஓய்வு பெற்றார்.

இலக்கியம்
---------

1992 ஆம் ஆண்டில், கன்னடத்தில் பாக்குலாடா ஹூவுகலு என்ற இவரது சிறந்த கவிதைப் படைப்பிற்காக சாகித்ய அகாடமி மற்றும் கர்நாடக சாகித்ய அகாடமி விருதுகள் வழங்கப்பட்டன. இரண்டாம் இந்தோ-சீனா போரின் போது எழுதப்பட்ட இவரது கவிதை இலதக் இராலி நேபா இராலி நல்ல வரவேற்பைப் பெற்றது. இவரது அரசியல் அனுதாபங்கள் பொதுவுடமைக் கட்சியுடன் இருந்தன. ஓய்வு பெற்ற பிறகு, இவருக்கு தேசிய நல்லாசிரியர் விருது வழங்கப்பட்டது. பல கவிதைகள் மற்றும் சிறுகதை படைப்புகளை எழுதியுள்ளார். இந்திய இலக்கியத்தின் கலைக்களஞ்சியத்தில் உள்ள ஒரு இடுகையால் இவரது படைப்புகள் விவரிக்கப்பட்டுள்ளன. அரசியலைத் தவிர, இவரது கவிதை முதன்மையாக பாரம்பரிய இந்திய புராண மற்றும் மத கருப்பொருள்களுடன் தொடர்புடையது. இந்து தத்துவஞானிகளான ஆதிசங்கரருக்கும் மந்தனா மிஸ்ரருக்கும் இடையிலான பிரபலமான விவாதத்தைப் பற்றி இவரது உபய பாரதியில் விவரித்துள்ளார்.

விருதுகள்
---------

1970 ஆம் ஆண்டில், சோவியத் நாட்டின் விருது வழங்கப்பட்டது. அம்பியில் உள்ள கன்னட பல்கலைக்கழகத்தில் தனது ஆய்வறிக்கையை முடித்தார். இவரது முழுமையான கவிதைகளின் தொகுப்பு 2008 ஆம் ஆண்டில் *பெல்லாக்கி இந்து* என்ற புத்தகத்தில் வெளியிடப்பட்டது.

குறிப்புகள்
-----------

1. ↑  K. M. George (1992). *Modern Indian Literature, an Anthology*. சாகித்திய அகாதமி. பக். 678. பன்னாட்டுத் தரப்புத்தக எண்:81-7201-324-8. .
2. ↑  Amaresh Datta (1988). *Encyclopaedia of Indian literature vol. 2*. சாகித்திய அகாதமி. பக். 1142. பன்னாட்டுத் தரப்புத்தக எண்:81-260-1194-7. .
3. ↑   பரணிடப்பட்டது 2008-09-15 at the வந்தவழி இயந்திரம், Article In The Hindu newspaper.

வெளி இணைப்புகள்
---------------
**மே முசாஃபர்** (May Muzaffar) சிறுகதை எழுத்தாளர், மொழிபெயர்ப்பாளர் மற்றும் பத்திரிகை ஆசிரியர் என பன்முகங்கள் கொண்ட ஈராக்கிய எழுத்தாளர் ஆவார். இயோர்டான் நாட்டை தளமாகக் கொண்டு இயங்கி வருகிறார்.

ஆரம்ப வாழ்க்கை மற்றும் கல்வி
----------------------------

மே முசாஃபர் 1940 ஆண்டு ஈராக்கு நாட்டின் பாக்தாத் நகரத்தில் பிறந்தார் பாக்தாத் பல்கலைக்கழகத்தில் ஆங்கில இலக்கியம் பயின்றார்.

எழுதுதல்
--------

முசாஃபர் கவிதைகள், சிறுகதைகள், இலக்கிய விமர்சனம் ஆகியவற்றின் எழுத்தாளராக முசாஃபர் அறியப்பட்டார்.  *அல் பாயா* (1973) உட்பட ஐந்து கதைத் தொகுப்புகளை வெளியிட்டுள்ளார்.   இவை தவிர கூடுதலாக, *லைலியாத்* ("நாக்டர்ன்சு," 1994), *பரிட் அல்-சார்க்* ("கிழக்கில் இருந்து அஞ்சல்," 2003) மற்றும் *கியாப்* ("இல்லாதது," 2014) உட்பட ஐந்து கவிதைத் தொகுப்புகளையும் வெளியிட்டுள்ளார்.   

முசாஃபரின் படைப்புகள் ஆங்கில மொழிபெயர்ப்பில் வெளியிடப்பட்டுள்ளன, 2000 ஆம் ஆண்டு தொகுப்பான *தி பொயட்ரி ஆஃப் அரேபிய பெண்கள் ஒரு சமகாலத்* தொகுப்பாகும்.    எழுத்தாளர் நசீர் அல்- தின்- அல் ஆசாத்தின் வாழ்க்கை வரலாறு உட்பட புனைகதை அல்லாதவற்றையும் எழுதியுள்ளார். 

முசாஃபர் ஒரு மொழிபெயர்ப்பாளராகவும் பத்திரிகை ஆசிரியராகவும் பணியாற்றியுள்ளார். அரேபிய மொழியில் இவர் மொழிபெயர்த்ததில் டெட் இயூசு மற்றும் எடெல் அட்னானின் கவிதைகள் போன்றவை அடங்கும். பகரைன் இலக்கிய இதழான *தகாஃபத்திற்கு* பங்களிக்கும் ஓர் ஆசிரியராகவும் இவர் பணியாற்றியுள்ளார்.  

1970 ஆம் ஆண்டுகளில் இருந்து 1990 ஆம் ஆன்டுகள் வரையிலான முசாஃபரின் எழுத்துகளில் தணிக்கை மற்றும் பாகுபாடுகள் இருந்தபோதிலும், ஈராக்கிய பெண் எழுத்தாளர்களிடம் நிலவும் பொதுப் போக்கு என்பதற்கு ஒரு முக்கிய எடுத்துக்காட்டாகப் பார்க்கப்பட்டது. 1991 ஆம் ஆண்டில், முசாஃபர் ஈராக்கை விட்டு இயோர்டானில் உள்ள அம்மானுக்கு சென்றார், அங்கு தொடர்ந்து வசித்து வருகிறார். இந்த காலகட்டத்தில் புலம்பெயர்ந்த ஈராக்கிய எழுத்தாளர்கள் மற்றும் கலைஞர்கள் அலையில் முசாஃபரும் ஒரு பகுதியேயாவார்.

தனிப்பட்ட வாழ்க்கை
------------------

மே முசாஃபர் மறைந்த ஈராக் கலைஞரான ரஃபா அல்-நசிரியை திருமணம் செய்து கொண்டார்.  2007 ஆம் ஆண்டு அ*ந்தத் தொலைதூர நிலத்திலிருந்து* கவிதைத் தொகுப்பு/கலை புத்தகம் உட்பட, இவர்கள் இணைந்து வெளியிட்டனர்.   2013 ஆம் ஆண்டில் கணவர் இறந்ததிலிருந்து, முசாஃபர் அவரது பணி மற்றும் மரபுகளைப் பாதுகாக்கவும் மேம்படுத்தவும் பணியாற்றுகிறார்.

மேற்கோள்கள்
-----------

1. 1 2 3  "Absence The Manifestations of a Recollected Presence". *American University of Beirut* (ஆங்கிலம்). 2015-12-08. 2022-03-29 அன்று பார்க்கப்பட்டது."Absence The Manifestations of a Recollected Presence". *American University of Beirut*. 2015-12-08. Retrieved 2022-03-29.
2. 1 2 3 4 5 6 7 8  "May Muzaffar". *The British Museum*. 2022-03-29 அன்று பார்க்கப்பட்டது.
3. 1 2 3 4   *Who's Who in Research: Cultural Studies*. . *Who's Who in Research: Cultural Studies*. Intellect Books. 2013-01-01. ISBN 978-1-78320-161-7.
4. ↑   *The Poetry of Arab Women: A Contemporary Anthology*. .
5. ↑  Sairanen, Elina (2021-07-11). "Rafa Nasiri". *Mathqaf* (ஆங்கிலம்). 2022-03-29 அன்று பார்க்கப்பட்டது.
6. ↑  "RAFA AL-NASIRI". *Station Museum of Contemporary Art* (ஆங்கிலம்). 2022-03-29 அன்று பார்க்கப்பட்டது.
7. ↑  "Dia Al-Azzawi (Iraqi, b. 1939): Arsak Mowt (Your Wedding is Death)". *Christies* (ஆங்கிலம்). 2022-03-29 அன்று பார்க்கப்பட்டது.
நான்முகியின் உட்கோளம் சிவப்பு வண்ணத்தில். (நடுக்கோளம் பச்சை, சுற்றுக்கோளம் நீல வண்ணம்)
1597 இல், கெப்லர் தனது நூலில் (Mysterium Cosmographicum) தந்துள்ள சூரியக் குடும்பத்தின் மாதிரி. அக்காலத்தில் அறியப்பட்டிருந்த சூரியக் குடும்பத்தின் ஆறு கோள்கள், பிளேட்டோவின் சீர்திண்மங்கள் மற்றும் அவற்றின் சுற்றுக்கோளம், உட்கோளங்களுடன் மாதிரிப்படுத்தப்பட்டுள்ளன.
வடிவவியலில் ஒரு குவிப் பன்முகியின் **உட்கோளம்** (*inscribed sphere* *insphere*) என்பது அப் பன்முகிக்குள் உள்ளடங்கியதும், பன்முகியின் ஒவ்வொரு முகத்தையும் தொடுகின்றதுமான கோளமாகும். பன்முகிக்குள் உள்ளமையும் கோளங்களுக்குள் உட்கோளம் மிகப்பெரிய கோளமாக இருப்பதோடு, அந்தப் பன்முகியின் சுற்றுக்கோளத்தின் இருமமாகவும் இருக்கும். பன்முகியின் உட்கோளத்தின் ஆரம் "உள் ஆரம்" என அழைக்கப்படுகிறது.

பொருள் விளக்கம்
---------------

எல்லா ஒழுங்கு பன்முகிகளுக்கும் உட்கோளம் உண்டு. ஆனால் பெரும்பாலான ஒழுங்கற்ற பன்முகிகளுக்கு, அவற்றுக்குள் அடங்கக்கூடிய மிகப் பெரிய கோளம் இருந்தாலும், அவற்றின் எல்லா முகங்களையும் தொடுகின்ற பொதுக் கோளம் இருப்பதில்லை. இதுபோன்ற வேளைகளில் உட்கோளம் என்ற கருத்து முறையாக வரையறுக்கப்படாதது போலத் தோன்றுகிறது. மேலும் உட்கோளம் என்பது கீழுள்ளவாறு பலவிதமாகப் புரிந்து கொள்ளப்படுகிறது:

* பன்முகியின் எல்லா முகங்களையும் தொடுகின்ற ஒரு கோளம் இருக்குமானல், அது உட்கோளம்.
* பன்முகியின் எல்லா முகங்களின் தளங்களையும் தொடுகின்ற கோளம் இருக்குமானால் அது உட்கோளம்.
* பன்முகியின் குறிப்பிட்ட முகங்களைத் தொடுகின்ற கோளம் இருக்குமானால் அது உட்கோளம்.
* பன்முகிக்குள் பொருத்தக் கூடிய மிகப்பெரிய கோளம், உட்கோளம்.

பெரும்பாலான பன்முகிகளுக்கு மேலேயுள்ள கோளங்கள் எல்லாம் ஒன்றாக அமையும். எனவே அவ்வாறு ஒன்றாக அமையாத பன்முகிகளுக்கு உட்கோளத்தின் வரையறை எதுவென்ற குழப்பம் நேர்கிறது.

எடுத்துக்காட்டாக, ஒழுங்கு சிறு நாள்மீன் பன்னிரு முகிகளுக்கு எல்லா முகங்களயும் தொடுகின்ற கோளமும், உள்ளே பொருத்தக்கூடிய மிகப் பெரிய கோளமும் உண்டு. இரண்டில் எதனை உட்கோளமாகக் கொள்வது என்ற கேள்வி எழுகிறது. கோஎக்சிட்டர் அல்லது கன்டி & ரோலட்டு போன்றோர் எல்லா முகங்களையும் தொடுகின்ற கோளமே உட்கோளம் என்கின்றனர். அதேவேளை இவர்கள், ஆர்க்கமீடியப் பன்முகிகளுக்கு உட்கோளம் கிடையாது என்பதையும் ஆனால் ஆர்க்கமீடிய இருமங்களுக்கு (கேட்டலான் திண்மங்கள்) உட்கோளம் உள்ளது என்பதையும் ஏற்றுக்கொள்கின்றனர். பல அறிஞர்கள் இந்த வேறுபாடுகளை கருத்தில் எடுத்துக்கொள்ளாமல் பன்முகிகளின் உட்கோளங்களுக்கு பிற வரையறைகளை எடுத்துக்கொள்கின்றனர்.

மேற்கோள்கள்
-----------

* Coxeter, H.S.M. *Regular Polytopes* 3rd Edn. Dover (1973).
* Cundy, H.M. and Rollett, A.P. *Mathematical Models*, 2nd Edn. OUP (1961).

வெளியிணைப்புகள்
---------------

* Weisstein, Eric W. "Insphere", *MathWorld*.
**மொழி நகர்வு** (Language shift) என்பது ஒரு மொழிச் சமூகம் ஒரு மொழியில் இருந்து இன்னொரு மொழிக்கு நகரும் செயலாக்கத்தைக் குறிக்கிறது. ஒரு மொழிச் சமூகத்தினரில் எத்தனை விழுக்காட்டினர் பிற மொழியை வீட்டில் பேசுகிறார்கள் என்பது மொழி நகர்வின் ஒர் அளவீடாக இருக்கிறது. மொழி நகர்வு ஏன், எப்படி நடக்கிறது, அதன் தாக்கங்கள் என்ன, அதை தடுப்பதற்கான வழிமுறைகள் எவை என்பது மொழியியல் துறையின் ஒரு முக்கிய ஆய்வுப் பிரிவு ஆகும்.

தமிழ்ச் சூழலில் மொழி நகர்வு
---------------------------

தமிழின் நீண்ட வரலாற்றில் பல்வேறு அரசியல் சமூக சூழ்நிலைகளில் தமிழில் இருந்து பிற மொழிகளுக்கும், பிற மொழிகளில் இருந்து தமிழுக்கும் மொழி நகர்வு நடந்துள்ளது. தமிழ் அரசர்கள் படையெடுப்புகளின் போது கிழக்காசியத் தீவுகளுக்குச் சென்ற தமிழர்கள் தமது மொழியிலிருந்த் பிற மொழிகளுக்கு நகர்ந்தனர். தென்னாப்பிரிக்கா, மொரிசியசு, சீசெல்சு போன்ற ஆப்பிரிக்க நாடுகளுக்குச் காலனித்துவ காலத்தில் கொண்டு செல்லப்பட்ட தமிழர்கள் காலப் போக்கில் தமிழ் மொழியிலிருந்து ஆங்கில மொழிக்கு நகர்ந்தனர். இலங்கையில் புத்தளம் போன்ற வட மேற்குப் பகுதியில் இருந்தோர், கொழும்புப் பகுதியில் நீண்ட காலம் இருந்தோர், சிங்களப் பகுதிகளில் இருந்தோர் காலப் போக்கில் சிங்கள மொழிக்கு மாறியது அண்மைக்காலத்தில் நடந்த மொழி நகர்வு ஆகும்.

இவற்றையும் பார்க்க
------------------

* மொழி இறப்பு
**ஹரிங்டன் பார்க்**  (Harrington Park) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்ஜென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 4,664 சதுர கிலோ மீற்றர் பரப்பளவைக் கொண்டுள்ளது. இதில் 4.745 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.589 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 4,664 ஆகும். ஹரிங்டன் பார்க் நகரத்தின் மக்கள் தொகை அடர்த்தி ஒரு கிலோ மீற்றருக்கு 983.0 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**ராண்டா ஜார்ஜ் யாகூப் சினியோரா(Randa George Yacoub Siniora)** (பிறப்பு: 1961) இவர் பாலஸ்தீனிய மனித உரிமைகள் மற்றும் பெண்கள் உரிமை ஆர்வலர் ஆவார். ஆக்கிரமிக்கப்பட்ட பாலஸ்தீன பிரதேசங்களில் மனித உரிமை மீறல்களை மூன்று தசாப்தங்களாக ஆவணப்படுத்தியுள்ளார். தற்போது ஜெருசலேமில் உள்ள சட்ட உதவி மற்றும் ஆலோசனைக்கான மகளிர் மையத்தின் (WCLAC) பொது இயக்குநராக உள்ளார்.

வாழ்க்கை
--------

ராண்டா சினியோரா ஐக்கிய இராச்சியத்தின் எசெக்ஸ் பல்கலைக்கழகத்தில் படித்தார். சர்வதேச மனித உரிமைகள் சட்டத்தில் எல்.எல்.எம் பயின்றார். பின்னர், கெய்ரோவில் உள்ள அமெரிக்க பல்கலைக்கழகத்தில் சமூகவியல்-மானுடவியலில் முதுகலை பட்டமும் பெற்றார். மேற்குக் கரையில் உள்ள பெண்கள் ஜவுளித் தொழிலாளர்கள் பற்றிய ஆய்வு, இஸ்ரேலிய நிறுவனங்களுக்கான பொருட்களை உற்பத்தி செய்யும் இவரது ஆய்வறிக்கை பின்னர் அமெரிக்க பல்கலைக்கழகத்தால் வெளியிடப்பட்டது. ஆர்கிரி இம்மானுவேல் மற்றும் சமீர் அமீன் ஆகியோரின் சார்புக் கோட்பாட்டை பாலஸ்தீன நிலைமைக்கு இங்கே சினியோரா பயன்படுத்தினார்.  பெண்கள் மத்தியில் அரசியல் மற்றும் தொழிலாளர் அமைப்பின் ஒப்பீட்டளவில் குறைந்த அளவை விளக்க, ஆணாதிக்க கட்டமைப்புகளின் சமூக தொடர்ச்சிகளை இவர் வலியுறுத்தினார். இது வீட்டிலும் பணியிடத்திலும் பெண்களைக் கட்டுப்படுத்தியது:

பணி
---

1987 முதல் 1997 வரை சினியோரா மனித உரிமைகள் அமைப்பான அல்-ஹக்கில் சட்ட ஆராய்ச்சியாளராகவும், பெண்கள் உரிமைகள் திட்டத்தின் ஒருங்கிணைப்பாளராகவும் இருந்தார். பெண்களைப் பாதுகாக்க சட்ட மாற்றங்கள் தேவை என்பதில் ஒருமித்த கருத்தை உருவாக்குவதற்கான இவரது முயற்சிகள் முதல் இன்டிபாடாவால் தடைபட்டன: 

1997 முதல் 2001 வரை சினியோரா சட்ட உதவி மற்றும் ஆலோசனைக்கான மகளிர் மையத்தில் வலைபின்னல் மற்றும் வழக்கறிஞரின் தலைவராக இருந்தார். 2001 முதல் 2005 வரை இவர் அல்-ஹக்கின் பொது இயக்குநராக இருந்தார்.

தொழில்
------

செப்டம்பர் 2007 முதல் சூன் 2015 வரை சினியோரா பாலஸ்தீனத்தில் மனித உரிமைகளுக்கான சுதந்திர ஆணையத்தின் மூத்த நிர்வாக இயக்குநராக இருந்தார். 2015 ஆம் ஆண்டில் இவர் சட்ட உதவி மற்றும் ஆலோசனைக்கான மகளிர் மையத்தின் பொது இயக்குநரானார். 

அக்டோபர் 2018இல் சினியோரா ஐக்கிய நாடுகள் பாதுகாப்பு சபையில் உரையாற்றிய முதல் பெண் பாலஸ்தீனிய பிரச்சாரகர் ஆனார். சினியோரா அதிக உள்நாட்டு வன்முறை விகிதம் மற்றும் ஆக்கிரமிக்கப்பட்ட பிரதேசங்களில் பெண்மணிகளின் அதிகரித்த விகிதம் பற்றிய பிரச்சினையை எழுப்பினார். பெண்கள் அரசியல் விலக்கு குறித்த பரந்த பிரச்சினையையும் இவர் எழுப்பினார்:

மேற்கோள்கள்
-----------

1. ↑  Rebecca Ratcliffe, Women in Palestine face violence and political exclusion, campaigner tells UN, *தி கார்டியன்*, 26 October 2018. Accessed 11 March 2020.
2. ↑  Maya Rosenfeld (2004). *Confronting the Occupation: Work, Education, and Political Activism of Palestinian Families in a Refugee Camp*. Stanford University Press. பக். 10. பன்னாட்டுத் தரப்புத்தக எண்:978-0-8047-4987-9. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* ஜெர்மனி
* United States

 |
**ஹாமிது லெப்பே மொஹம்மது நிசார்**: பிறப்பு மே 25, 1948 எச். எல். எம். நிசார், உடுநுவரை நிசார், உ. நிசார் ஆகிய புனைப்பெயர்களில் எழுதிவரும் இவர், சிறுவர் இலக்கியம் படைப்பதில் ஆர்வம் காட்டிவரும் எழுத்தாளராவார்.

வாழ்க்கைக் குறிப்புகள்
----------------------

கண்டி மாவட்டத்தைச் சேர்ந்த உடுநுவரை முருதகஹமுல எனுமிடத்தில், ஹாமிது லெப்பே, செ. ஹவ்வா உம்மா தம்பதியினரின் புதல்வராகப் பிறந்த இவர், உடுநுவரை டி. பி. விஜயதுங்க தேசிய பாடசாலை, கம்பளை சாஹிரா தேசிய பாடசாலை, கம்பளை விக்கிரமபாகு தேசிய பாடசாலை ஆகியவற்றின் பழைய மாணவராவார். இவரின் மனைவி எம். ஆர். எஸ். முபீதா. இவரும் ஓய்வுபெற்ற கணித ஆசிரியை. இத் தம்பதியினருக்கு அஹமட் ரிஸ்னி, பாத்திமா முபீனா, ரிஸ்னியா, பாத்திமா சம்ரா ஆகிய பிள்ளைகளுளர்.

இலக்கியத் துறை ஈடுபாடு
----------------------

கற்கும் காலத்திலிருந்தே வாசிப்புத்துறையிலும், இலக்கியத் துறையிலும் ஆர்வமிக்கவராகக் காணப்பட்ட இவரின் கன்னியாக்கம் 1979ஆம் ஆண்டு தினகரன் வாரமஞ்சரியில் "உலக சாதனை" எனும் பெயரில் பிரசுரமானது. அதிலிருந்து நூற்றுக்கணக்கான சிறுகதைகள், சிறுவர் கதைகள், கவிதைகள் போன்றவற்றை இவர் எழுதியுள்ளார். இவரின் இத்தகைய ஆக்கங்கள் தினகரன், தினக்குரல், சுடரொளி, நவமணி, தினபதி, சிந்தாமணி போன்ற தேசிய பத்திரிகைகளிலும் பல்வேறு சஞ்சிகைகளிலும் பிரசுரமாகியுள்ளன. அத்துடன், இலங்கை ஒலிபரப்புக் கூட்டுத்தாபனத்தின் சில நிகழ்ச்சிகளிலும் ஒலிபரப்பாகியுள்ளன.

எழுதியுள்ள நூல்கள்
------------------

இதுவரை இவர் ஆறு நூல்கள்களை எழுதி வெளியிட்டுள்ளார். 

* கனவுப் பூக்கள்
* ஓயாத அலைகள்
* நட்சத்திரப் பூக்கள்
* வெந்நிலா
* மலரும் மொட்டுக்கள்
* சிறகு விரி

மேலே குறிப்பிட்ட முதல் இரு நூல்களும் கவிதை நூல்களாகும். அடுத்த நான்கு நூல்களும் சிறுவர்களை மையமாக வைத்து சிறுவர்களுக்காக எழுதப்பட்ட சிறுவர் பாடல்களாகும். மேற்குறிப்பிட்ட நூல்கள் முறையே 2005, 2007, 2006, 2007, 2007, 2008 ஆகிய ஆண்டுகளில் வெளிவந்தன.

பெற்ற விருது
------------

* கலாபூஷணம் 2008

ஆதாரம்
------

* இவர்கள் நம்மவர்கள்- பாகம் 05 - கலாபூஷணம் புன்னியாமீன் (பக்கம் 146-148) ISBN 978-955-1779-17-7
**Lua error in package.lua at line 80: module 'Module:Format link' not found.**
மருந்தியலில் **அனைத்துலக அலகு** (அஅ, IU) என்பது ஒரு சாரப்பொருளின் எண்ணிக்கையை அளக்கப்பயன்படுத்தப்படும் அளவையலகு ஆகும். உயிர்ச்சத்துகள், வளரூக்கிகள், சில மருந்துப்பொருட்கள், நோய்த்தடுப்பூசிகள் போன்றனவற்றை அளக்க அனைத்துலக அலகு முறை பயன்படுத்தப்படுகின்றது. ஒரு அனைத்துலக அலகு எனக்குறிக்கப்படும் இரு வெவ்வேறு பதார்த்தங்களின் எடையோ அல்லது கொள்ளளவோ சமமாக இருப்பதில்லை. இது குறிப்பிட்ட சாரப்பொருளின் உயிரியற் செயற்பாட்டு விளைவை மையமாகக் கொண்டு அளக்கப்படுகின்றது. உயிரியல் அல்லது மருந்தியல் செயற்பாட்டு விளைவே ஒரு அனைத்துலக அலகில் அக்குறிப்பிட்ட சாரப்பொருளின் எடை எவ்வளவாக இருக்க வேண்டும் என்பதைத் தீர்மானிக்கின்றது. எடுத்துக்காட்டாக, ஒரு அனைத்துலக அலகு உயிர்ச்சத்து ஏயின் எடை 0,3 µg ரெட்டினோலுக்கு சமமாகும்; ஒரு அனைத்துலக அலகு உயிர்ச்சத்து டியின் எடை 0,025 µg கோளிகல்சிபெரோலுக்குச் சமமாகும்.

ஒரு அனைத்துலக அலகின் எடை சமன்பாடு
---------------------------------

* **உயிர்ச்சத்து ஏ**: 1 அஅ = 0.3 μg ரெட்டினோல், அல்லது 0.6 μg பீட்டா கரோட்டின்
* **உயிர்ச்சத்து சி**: 1 அஅ = 50 μg L-அசுக்கோபிக் அமிலம்
* **உயிர்ச்சத்து டி**: 1 அஅ = 0.025 μg கோளிகல்சிபெரோல்/ஏர்கோகல்சிபெரோல்
* **உயிர்ச்சத்து ஈ**: 1 அஅ = 0.667 மிகி d-அல்பா-டொக்கோபெரோல், அல்லது 0.45 mg dl-அல்பா-டொக்கோபெரோல் அசட்டேட்டு.
* **இன்சுலின்**: 1 அஅ = 0.0347 mg மனித இன்சுலின் (28.8 அஅ/மிகி).

மேற்கோள்கள்
-----------

1. ↑  Mineravita. "The international unit for vitamin content - IU". 2014-09-01 அன்று மூலம் பரணிடப்பட்டது. 25 சனவரி 2015 அன்று பார்க்கப்பட்டது.
2. ↑  "Dietary Supplements Ingredient Database". 2016-09-22 அன்று மூலம் பரணிடப்பட்டது. 2015-01-25 அன்று பார்க்கப்பட்டது.
3. ↑  Dietary Reference Intakes Tables: Unit Conversion Factors
4. ↑  "Dietary Supplement Fact Sheet: Vitamin E". 6 October 2012 அன்று பார்க்கப்பட்டது.
5. ↑  "Dietary Reference Intakes Tables". 6 October 2012 அன்று பார்க்கப்பட்டது.